Döggblöðkur , Alchemilla , er ættkvísl jurta í rósaætt , Rosaceae . Þær eru blaðfagrar og þó blómin láti lítið yfir sér eru ljósgrænir sveipirnir mikið skraut sem fer afar vel með öðrum plöntum . Langflestar tegundir ættkvíslarinnar eiga heimkynni í norðanverðri Evrasíu , en einnig eru nokkrar tegundir sem eiga heimkynni í fjöllum Afríku og í Norður-Ameríku . Þrjár tegundir vaxa villtar á Íslandi ( * ) . Skipting að vori Sáning - þarf kaldörvun , best sáð að hausti . Fræ rétt hulið og haft í 2 - 4 vikur við stofuhita og svo er best að setja sáninguna út fram að spírun . Spírun getur verið hæg , fræ gæti spírað ári síðar og því mikilvægt að henda ekki sáningunni of snemma . Spírar best við 5 - 12°C Ljónslappi er algengur um allt land og vex frá láglendi og upp til fjalla . Hann er ljómandi snotur steinhæðaplanta með sitt fallega , glansandi , skærgræna lauf sem er silfrað á neðra borði . Gulgræn blómin eru falleg uppfylling með öðrum litum . Áttu mynd eða hefurðu reynslu af þessari plöntu ? Þú getur deilt myndum og reynslusögum hér .